อย่าลืม! 5 หลักทรัพย์ติด Cash Balance เริ่มวันนี้
ตลท.จับ CCN, CCN-W1, INOX, NETBAY และ TYCN ติด Cash Balance เริ่ม 9 ม.ค.-17 ก.พ.60 พร้อมขยายช่วงดำเนินการ FN, ITEL, PSTC,PSTC-W1 และ TSF ตั้งแต่วันที่ 9 ม.ค.-27 ม.ค.60
9 ม.ค. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ซีซีเอ็น-เทค จำกัด (มหาชน) หรือ CCN พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ซีซีเอ็น-เทค จำกัด (มหาชน) ครั้งที่ 1 หรือ CCN-W1 รวมทั้งบริษัท โพสโค-ไทยน๊อคซ์ จำกัด (มหาชน) หรือ INOX และบริษัท เน็ตเบย์ จำกัด (มหาชน) หรือ NETBAY รวมทั้งบริษัทไทยคูน เวิลด์ไวด์ กรุ๊ป (ประเทศไทย) จำกัด (มหาชน) หรือ TYCN โดยให้มีผลตั้งแต่วันที่ 9 ม.ค. 2560 สิ้นสุดวันที่ 17 ก.พ. 2560
ขณะที่ขยายช่วงดำเนินการบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN และบริษัท อินเตอร์ลิ้งค์ เทเลคอม จำกัด (มหาชน) หรือ ITEL รวมทั้งบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1 รวมทั้งบริษัท ทรีซิกตี้ไฟว์ จำกัด (มหาชน) หรือ TSF โดยให้มีผลตั้งแต่วันที่ 9 ม.ค. 2560 สิ้นสุดวันที่ 27 ม.ค. 2560